หุ้น10ต.ค.ปิดลบ3.13จุด
หุ้นไทย10ต.ค.ปิดลด3.13จุด ที่ 1,289.35 จุด มูลค่าการซื้อขาย 62,363.64 ล้านบาท
10 ต.ค. 2555

หุ้นไทย10ต.ค.ปิดลด3.13จุด ที่ 1,289.35 จุด มูลค่าการซื้อขาย 62,363.64 ล้านบาท 




ดัชนีหุ้นไทยวันที่ 10 ต.ค. ปิดตลาดที่ 1,289.35 จุด ลดลง3.13 จุด มูลค่าการซื้อขายกว่า  62,363.64 ล้านบาท
ทั้งนี้ มี 3 หลักทรัพย์ที่ทำให้ตลาดหุ้นไทยวันนี้ยืนในแดนลบ คือ ADVANC ปิดที่ ระดับ 205.00 บาท ลดลง 3.00 บาท ราคาหุ้นที่ปรับลดลงมีผลต่อตลาด –1.0943  จุด BGH  ปิดที่ระดับ 104.50 บาท ลดลง 5.00 บาท ราคาหุ้นที่ปรับลดลงมีผลต่อตลาด –0.9481 จุด และ CPALL ปิดที่ระดับ 37.50 บาท ลดลง 0.50 บาท ราคาหุ้นที่ปรับลดลง มีผลต่อตลาด -0.5511 จุด 
ส่วนหุ้นที่ดันดัชนีฯ มากที่สุด คือ CPF  ปิดที่ระดับ 34.50 บาท เพิ่มขึ้น 1.00 บาท ราคาหุ้นที่ปรับเพิ่มขึ้นมีผลต่อตลาด 0.9500 จุด SCB  ปิดที่ระดับ 166.50 บาท เพิ่มขึ้น 1.50 บาท ราคาหุ้นที่ปรับเพิ่มขึ้นมีผลต่อตลาด 0.6246 จุด และ BJC ปิดที่ระดับ 63.00 บาท เพิ่มขึ้น 2.50 บาท ราคาหุ้นปรับเพิ่มขึ้นมีผลต่อตลาด 0.4871 จุด 
นายอดิศักดิ์ ผู้พิพัฒน์หิรัญกุล   นักกลยุทธ์บล.ธนชาต กล่าวว่า ดัชนีหุ้นไทยปรับตัวลดลงจากแรงขายทำกำไรหลังดัชนีหุ้นขึ้นร้อนแรงและเร็วมาก ดังนั้นส่งผลให้นักลงทุนที่มีหุ้นอยู่ขายหุ้นออกมา ขณะที่นักลงทุนที่ยังไม่มีหุ้นก็ยังไม่เข้าลงทุนเพราะรู้สึกว่ามูลค่าหุ้นแพงมาก ดังนั้นจึงทำให้ตลาดหุ้นปรับฐานลง
นอกจากนี้นักลงทุนเริ่มมีความกังวลต่อเศรษฐกิจโดยรวมหลังกองทุนการเงินระหว่างประเทศและธนาคารโลกได้มีการหั่นอัตราการเติบโตทางเศรษฐกิจ(จีดีพี)ของโลกลงมา  รวมถึงปัญหาหนี้ของกรีซที่อาจเข้าสู่ภาวะการผิดนัดชำระหนี้ได้ ขณะที่สหรัฐอเมริกาเองก็กำลังเข้าสู่การเลือกตั้ง ซึ่งนักลงทุนยังต้องจับตานโยบายเรื่องภาษีที่ลดให้กับประชาชนที่จะหมดลงจะมีการยืดต่อหรือไม่หรือแม้กระทั้งการแก้ไขปัญหาหนี้ของสหรัฐด้วยที่ทุกวันนี้หนี้ต่อจีดีพีของสหรัฐอยู่ในระดับสูงมาก ปัจจัยเหล่านี้ล้วนสร้างความกังวลให้ตลาดและทำให้มีแรงขายหุ้นออกมา และคาดว่าดัชนีอาจลงมาสู่แนวรับที่ 1260จุดส่วนแนวต้านก็อยู่ในระดับ 1,300 จุด